stanford-oval/wikipedia huggingface dataset:
Gaëtan Gatian de Clérambault

Gaëtan Gatian de Clérambault
Gaëtan Gatian de Clérambault oli tunnettu ranskalainen psykiatri, joka kuvasi ensimmäistä kertaa persoonallisuushäiriötä nimeltä erotomania. Erotomania on persoonallisuushäiriö, jossa ihminen on rakastunut toiseen henkilöön, ja uskoo että tämä henkilö rakastaa häntä myös.
Fredrik Karlström (jääkiekkoilija)

| Fredrik Karlström |
| --- | --- |

Henkilötiedot
Syntynyt: 12. tammikuuta 1998 (ikä 26) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  89 kg
Seura
Seura (P):  Dallas Stars
Sarja:  NHL
Nyk. seura:  Växjö Lakers HC (SHL)
Pelinumero:  81
Pelaajaura
Pääsarjaura:  2017–
Aik. seurat:  Trångsunds IF (Ruotsi II) AIK IF (Allsv.) Linköping HC (SHL)
NHL-varaus:  90. varaus, 2016 Dallas Stars
Fredrik Kent Erik Karlström (s. 12. tammikuuta 1998 Tukholma, Ruotsi) on ruotsalainen jääkiekkoilija, joka pelaa SHL-joukkue Växjö Lakers HC:ssä lainalla NHL-seura Dallas Starsista. Hän on pelipaikaltaan keskushyökkääjä, mutta Karlström osaa pelata myös laidassa.
Ura > Seuraura

Karlström on Trångsunds IF:n kasvatti. Hänen isänsä Kent valmensi Fredrikiä seuran J18-junioreissa kaudella 2012–2013. Karlström debytoi samalla kaudella vain 14-15-vuotiaana Trångsundin miesten joukkueessa Ruotsin neljänneksi korkeimmalla sarjatasolla maan II-divisioonassa. Kaudella 2013–2014 hän jatkoi isänsä valmennuksessa IFK Täbyn U16-junioreissa. Karlström pelasi osan kaudestaan myös seuran J18-junioreissa, joita hän oli nostamassa kauden päätteeksi J18 Elitiin.
Kaudeksi 2014–2015 Karlström siirtyi AIK IF:n J18-junioreihin. Hän voitti J18 Elitissä joukkueen sisäisen pistepörssin tehoilla 18+26=44. Karlström sijoittui lukemalla +34 koko sarjan tehotilastossa toiseksi edellään vain Luleå HF:n Viktor Grahn. Kaudella 2015–2016 hän oli 13 osumallaan AIK:n kolmanneksi paras maalintekijä Emil Leijonin kanssa. Pudotuspeleissä Karlström jakoi viidellä osumallaan joukkueen sisäisen maalipörssin voiton Max Lindholmin kanssa. Hän voitti myös AIK:n sisäisen tehotilaston lukemalla +11. 17-vuotias Karlström debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kaksi runkosarjaottelua.
Dallas Stars varasi Karlströmin kolmannella kierroksella 90. pelaajana NHL:n varaustilaisuudessa 2016. Kausi 2016–2017 oli hänelle ensimmäinen kokonainen miesten peleissä: Karlström teki AIK:ssa 45 runkosarjaottelussa tehot 9+15=24 ja seitsemässä SHL:n nousukarsintasarjan ottelussa yhden maalin. Hän vahvisti myös seuran J20-junioreita, jossa Karlström voitti J20 SuperElitin pronssia.
Kaudeksi 2017–2018 Karlström siirtyi kaksivuotisella sopimuksella SHL-joukkue Linköping HC:hen. Hän teki SHL-debyyttinsä runkosarjan avauskierroksella 16. syyskuuta 2017 vieraissa Färjestad BK:ta vastaan. Karlström sai ottelussa jääaikaa 6.11 minuuttia. Hän keräsi myös yhden kahden minuutin jäähyn koukkaamisesta. SHL-uransa avausmaalin Karlström teki 24. lokakuuta 2017 vieraissa Rögle BK:ta vastaan. Kaikkiaan hänen tulokaskautensa toi 35 runkosarjaottelussa tehot 2+3=5. Kaudella 2018–2019 Karlström teki SHL:n runkosarjassa 45 ottelussa tehot 4+6=10. Hän voitti liigan alivoimamaalipörssin kahdella osumallaan. Karlström pelasi kauden aikana myös kuusi ottelua lainalla AIK IF:ssä, jonne Linköping lainasi hänet kahdeksi viikoksi marraskuussa 2018. Kaudeksi 2019–2020 Karlström siirtyi kaksivuotisella sopimuksella Växjö Lakers HC:n riveihin. Hän teki SHL:n yhden kauden piste-ennätyksensä tehoilla 10+10=20.
Toukokuun 2020 lopulla Karlström teki kaksivuotisen tulokassopimuksen Dallas Starsin kanssa vain muutama tunti ennen hänen NHL-varauksensa umpeutumista. Pari päivää myöhemmin hänen vahvistettiin pelaavan kauden 2020–2021 vielä lainalla Växjö Lakersin SHL-joukkueessa.
Kesäkuussa 2022 Karlström solmi vuoden ja arvoltaan 750 000 dollarin sopimuksen Starsin kanssa.[lähde? ]
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Yhdysvallat 2018 | jääkiekko |  |
Karlström pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi hopeaan. Yhteensä hän on pelannut 32 nuorten maaottelua.
Muuta

Karlströmin isä Kent pelasi yhden Elitserien-ottelun AIK:ssa kaudella 1980–1981 ja hän on sittemmin pelannut ja valmentanut Ruotsin alemmissa sarjoissa. Fredrikin serkut Marcus ja David Karlström pelaavat myös jääkiekkoa. Marcus pelaa puolustajana ja David pelaa hyökkääjänä Allsvenskan-joukkue Almtuna IS:ssä. Marcuksella on myös Winnipeg Jetsin NHL-varaus vuodelta 2013.
Gaïdouronísi

Gaïdouronísi (kreik. Γαϊδουρονήσι, ”Aasisaari”), Gaïdourónisos (Γαϊδουρόνησος) tai Gáidaros (Γάιδαρος, ”Aasi”) voi viitata seuraaviin saariin Kreikassa:
Gaïdouronísi, saari Atalántinlahdessa Fthiotiissa
Gaïdouronísi, saari Kykladien saariryhmässä lähellä Párosta
Gaïdourónisos eli Gavváthi, saari Pohjoisen Egean saarten saariryhmässä lähellä Oinoússesta
Gáidaros, saari Argo-Saronisten saarten saariryhmässä lähellä Aíginaa
Gáidaros (Gáidaros Livadeión) eli Gaïdouronísi, saari Dodekanesian saariryhmässä Tíloksen itärannikolla
Gáidaros (Gáidaros Megálou Chorioú) eli Gaïdouronísi, saari Dodekanesian saariryhmässä Tíloksen luoteisrannikolla
Gáidaros, saari Kykladien saariryhmässä lähellä Ándrosta
Chrysí eli Gaïdouronísi, Kreetan saariin kuuluva saari Libyanmeressä
Didými eli Gáidaros eli Gaïdouronísi, saari Kykladien saariryhmässä lähellä Sýrosta
Drénian saaret eli Gaïdouronísia, joukko pieniä saaria Singitikóslahdessa
Ktyponísi eli Gáidaros, saari Pohjoisessa Euboianlahdessa
Pátroklos eli Gaïdouronísi, saari Argo-Saronisten saarten saariryhmässä Saroninlahdessa
Ydroúsa eli Gaïdouronísi, saari Argo-Saronisten saarten saariryhmässä Saroninlahdessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gaïdouronísi”, voi hakea sivunnimihaulla, laajalla sivunnimihaulla tai tekstihaulla.
GMC

| GMC Division of General Motors LLC |
| --- | --- |

Perustettu:  22. kesäkuuta 1911
Kotipaikka:  Detroit, Michigan, Yhdysvallat
Toimiala:  autoteollisuus
Tuotteet:  maastoautot lava-autot pakettiautot kuorma-autot
Omistaja:  General Motors
Kotisivu:  www.gmc.com
Infobox OKVirheellinen NIMI-arvo: 
GMC (alun perin GMC Truck) on yhdysvaltalaisen General Motors -konsernin automerkki. Se valmistaa maasto-, lava-, paketti- ja kuorma-autoja. Aiemmin yhtiö on myös valmistanut linja-autoja.
Myös GMC on kärsinyt korkeista polttoainehinnoista, sillä merkin jättiläismäiset autot ovat suurikulutuksisia. GMC:n uudet mallit on usein varustettu myös lisätyillä hybridimoottoreilla, jotta ne täyttäisivät monien osavaltioiden tiukat päästörajoitukset.[lähde? ]
GMC Yukon XL
Nykyiset mallit

Terrain
Terrain Denali
Acadia
Acadia Denali
Yukon
Yukon Denali
Yukon XL
Yukon XL Denali
Canyon
Canyon Denali
Sierra 1500
Sierra 1500 Denali
Sierra 2500HD
Sierra 2500 Denali HD
Sierra 3500HD
Sierra 3500 Denali HD
Savana Cargo
Savana Passenger
Savana Cutaway
Aiheesta muualla

Kuvia tai muita tiedostoja aiheesta GMC Wikimedia Commonsissa
GMC Sierra 1500
Gordon Ramsay – pannu kuumana

| Gordon Ramsay – pannu kuumana> Gordon Ramsay’s F Word |
| --- | --- |

Pääosissa:  Gordon Ramsay
Alkuperämaa:   Iso-Britannia
Alkuperäiskieli:  englanti
Verkko:  Channel 4
Esitetty:  25. lokakuuta 2005 – 7. tammikuuta 2010
Tuotantokausia:  5
Jaksoja:  51
Aiheesta muualla
Virallinen sivusto
IMDb 
Gordon Ramsay – pannu kuumana (alkuperäiseltä nimeltä Gordon Ramsay’s F Word) on englantilainen ruoanlaittoon keskittyvä tositelevisio-ohjelma, jonka pääosassa on Gordon Ramsay.
Aiheesta muualla

Nelonen – Gordon Ramsay – pannu kuumana
Fremontin piirikunta (Wyoming)

Fremontin piirikunta on vuonna 1884 perustettu piirikunta Yhdysvaltain Wyomingin osavaltiossa. Fremontin asukasluku oli vuoden 2000 väestönlaskennan mukaan 35 804, ja piirikunnan pinta-ala on 23 999 neliökilometriä. Fremontin hallintokeskus on Riverton.
Väestö

Vuoden 2000 väestönlaskennassa Fremontin piirikunnassa asui 35 804 ihmistä. Heistä 76,94% luokiteltiin valkoihoisiksi, 19,68% alkuperäisasukastaustaisiksi ja loput muunrotuisiksi tai sekoittuneiksi. Populaatiosta 4,37 prosentilla oli hispaano- tai latinotausta.
Sukujuuriltaan Fremontin väestö oli suurimmalta osin saksalaista- (22,1%), englantilaista- (9,9%), irlantilaista- (8,2%) tai alkuperäiskansojen (6,3%) syntyperää. Piirikunnan väestöstä 17,60 prosenttia eli köyhyysrajan alapuolella.
Aiheesta muualla

Wikimedia Commonsissa on kuvia tai muita tiedostoja aiheesta .
Fremontin piirikunnan viralliset kotisivut (englanniksi)
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
GM1-gangliosidoosi

GM1-gangliosidoosi on lysosomaalinen kertymäsairaus, joka tuhoaa aivojen ja selkäytimen hermosoluja. Sairaus voidaan jaotella oireiden alkamisiän perusteella kolmeen päätyyppiin. Tauti saattaa kuitenkin ilmetä sekamuotoisena, joten osa tutkijoista pitää GM1-gangliosidoosia tautikirjona eikä tiukasti kolmeen tyyppiin jaoteltavana sairautena.
Päätyypit ja oireet

GM1-gangliosidoosin vaikein muoto on sen tyyppi 1. Siinä oireet kehittyvät yleensä kuuden kuukauden ikään mennessä. Aluksi vauvan kehitys on vaikuttanut normaalilta, mutta kehitys alkaa sitten hidastua ja liikkumiseen käytettävät lihakset heikentyä. Jo opitut taidot taantuvat. Voimakkaille äänille voi kehittyä yliherkkyys. Ajan myötä ilmenee hepatosplenomegaliaa ja luuston poikkeavuuksia. Usein tyypin 1 GM1-gangliosidoosiin liittyy epileptisiä kohtauksia ja syvä kehitysvamma. Verkkokalvoissa voidaan usein nähdä kirsikanpunaiset laikut. Tyypin 1 GM1-gangliosidoosi saattaa johtaa sokeutumiseen. Muita mahdollisia oireita ovat karkeapiirteisiksi kuvatut kasvot, ikenien laajentuminen ja kardiomyopatia. Tyypin 1 GM1-gangliosidoosi johtaa yleensä kuolemaan varhaislapsuudessa.
Myös tyypin 2 GM1-gangliosidoosissa kehitys vaikuttaa aluksi normaalilta. Oireet voivat alkaa noin puolentoista vuoden iässä (myöhäisen vauvaiän muoto) tai noin viiden vuoden iässä (juveniili muoto). Tyypin 2 GM1-gangliosidoosi aiheuttaa kehityksen taantuman eli opittujen taitojen menetyksen. Kuitenkaan verkkokalvojen kirsikanpunaisia laikkuja, kasvonpiirteiden karkeutta tai sisäelinten laajentumista ei yleensä todeta. Tyypin 2 GM1-gangliosidoosi etenee hitaammin kuin tyypin 1 tautimuoto. Myöhäisestä vauvaiän muodosta kärsivät kuolevat tyypillisesti lapsuuden keskivaiheissa, mutta juveniilista muodosta kärsivät saattavat selviytyä varhaiseen aikuisikään saakka.
Tyypin 3 eli aikuisiän tai krooninen GM1-gangliosidoosi on lievin tautimuoto. Useimmilla oireet kehittyvät teini-iässä. Tyypillisiä piirteitä ovat dystonia ja selkärangan luustomuutokset. Elinajanodote vaihtelee. Dystonia kehittyy vähitellen ja yleistyy. Se aiheuttaa kävelyn ja puheen häiriöitä. Puhehäiriöt voivat ilmetä esimerkiksi apraksiana, hyperkineettisenä dysartriana tai dysartrisena puhumattomuutena. Tyypin 3 GM1-gangliosidoosin alkuvaiheessa myös koreoatetoosia voi esiintyä. Tyypin 3 GM1-gangliosidoosin yhteydessä voi esiintyä lievä kehitysvamma. Monet potilaista ovat lyhytkasvuisia. Skolioosi ja lihaskontraktuuria kehittyy osalle potilaista.
Syyt ja esiintyvyys

GM1-gangliosidoosi johtuu GLB1-geenin mutaatioista. Geeni tuottaa normaalisti beta-galaktosidaasia, mutta GM1-gangliosidoosissa tämä prosessi häiriytyy ja aineenvaihduntatuotteita (gangliosidit) kertyy solujen lysosomeihin. Mitä enemmän beta-galaktosidaasin entsyymiaktiivisuudesta on jäljellä, sitä lievempinä oireet yleisesti ottaen ilmenevät. GM1-gangliosidoosilla on autosomaalinen, peittyvä periytymistapa.
GM1-gangliosidoosia arvioidaan esiintyvän noin yhdellä 100 000 – 200 000:sta vastasyntyneestä. Tyypin 1 tautimuotoa on raportoitu yleisemmin kuin muita tautimuotoja. Tyypin 3 GM1-gangliosidoosista kärsivistä suurimmalla osalla on ollut japanilainen syntyperä.
Garden Hill

Garden Hill (Garden Hill First Nation) on kylä Manitoban provinssin koillisosassa Kanadassa lähellä Ontarion rajaa. Kylä sijaitsee Island Lake -järven rannalla noin 600 kilometriä pohjoiskoilliseen Winnipegistä. Kylässä asuu noin 1 898 henkeä, joista suurin osa on cree-intiaanien jälkeläisiä. Kaikkiaan noin puolet Island Lake -järven alueen väestöstä asuu Garden Hillissä. Muita alueen kyliä ovat Island Lake, St. Theresa Point sekä Red Sucker Lake.
Kylään ei johda maantietä, käytettävissä on ainoastaan talvitie. Huolto hoidetaan ensisijaisesti lentokonein. Alueen lentoliikennettä palvelee Island Laken lentoasema. Kylässä ei myöskään ole vesijohtojärjestelmää.
From Illmatic to Stillmatic: The Remixes

| From Illmatic to Stillmatic: The Remixes Nas |
| --- | --- | --- |

EP-levyn tiedot
 Julkaistu: 2002
 Formaatti: CD
 Tuottaja(t): Large Professor, Dave Atkinson, Poke, Ty Fyffe
 Tyylilaji: Rap
 Kesto: 24.44
 Levy-yhtiö: Columbia Records
Nasin muut julkaisut
| Stillmatic 2001 | From Illmatic to Stillmatic: The Remixes 2002 | The Lost Tapes 2002 |
From Illmatic to Stillmatic: The Remixes on EP albumi rap-artisti Nasilta. Albumi sisältää kuusi remix kappaletta Nasin aikaisemmin julkaistuilta albumeilta Illmatic, It Was Written ja Stillmatic. Albumin julkaisi Columbia Records vuonna 2002.
Kappalelista

| # | Kappale | Kappaleen kirjoittaja | Tuottaja(t) | Esiintyjä(t) | Kesto |
| --- | --- | --- | --- | --- | --- |
| 1 | "Life's A Chick (Arsenal Mix)"1 | N. Jones, A. Cruz, O. Dara, O. Scott, R. Wilson | Def Jef, Meach Wells | AZ, Nas | 3:30 |
| 2 | "One Love (LG Main Mix)"2 | N. Jones, J. Davis, J. Heath | The LG Experience | Nas | 5:32 |
| 3 | "It Ain't Hard To Tell (Remix)"3 | N. Jones, W.P. Mitchell, L. Crizoe | Large Professor | Nas | 2:49 |
| 4 | "Street Dreams (Remix)"4 | N. Jones, S. Barnes, J. Olivier, A. Lennox, D. Stewart | Poke and Tone | Nas, R. Kelly | 4:53 |
| 5 | "Affirmative Action (Remix Edited Version)"5 | N. Jones, I. Marchand, A. Cruz, D. Atkinson, C. McKay, S. Barnes, J.C. Olivier, M. Williams, C. Curry, D. Clear, Wilson | Dave Atkinson | AZ, Foxy Brown, Nas | 3:22 |
| 6 | "One Mic (Remix)"6 | N. Jones, T. Fyffe, J. Mtume | Ty Fyffe | Nas | 4:33 |
From Life's a Bitch b-puoli (1994)
From One Love b-puoli (1994)
From It Ain't Hard to Tell b-puoli (1994)
From Street Dreams (Remix) single (1996)
From Street Dreams b-puoli (1996)
Alkuperäinen kappale
Listasijoitukset

| Lista (2002) | Sijoitus |
| --- | --- |
U.S. Billboard 200: 123
U.S. Top R&B/Hip Hop Albums: 32
Georg Listing

Georg Listing
Georg Moritz Hagen Listing (s. 31. maaliskuuta 1987 Halle) on saksalainen muusikko, joka soittaa bassoa saksalaisessa Tokio Hotel -poprockyhtyeessä. Listing asuu Magdeburgissa. Hän liittyi yhtyeeseen vuonna 2001, samaan aikaan kuin rumpali Gustav Schäfer. Hän päätyi musiikin pariin kahden hänen ystävänsä pyydettyä hänet mukaan kellaribändiin, joka kuivui kokoon lähes saman tien. Ennen muusikonuraansa Listing suunnitteli jatkavansa psykologian opiskelua.
GIOVE B

GIOVE B:n eli toisen Galileo-testisatelliitin kehitti vuonna 2009 purettu Galileo Industries -yhtiö.
Satelliitin pääurakoitsija oli Astrium GmbH Saksasta, satelliitin rakensi Thales Alenia Space Ranskassa ja navigaatiohyötykuorman kehitti Astrium Ltd Englannissa. Satelliitti koottiin Italiassa Alenia Spazion (2005 lähtien Alcatel-Alenia Space -yhtiön osa, sittemmin Thales Alenia Spacen osa) tehtaalla. Koska Giove A:n laukaisu onnistui ja satelliitti toimii, pitkään ei ollut varmaa, laukaistaanko Giove B -satelliittia lainkaan.
GIOVE-B laukaistiin Baikonurista Sojuz-kantoraketilla 27. huhtikuuta 2008 23 000 km korkealle radalle, jossa se toimii 2,5 vuotta. Satelliittia operoidaan Telespazion keskuksesta Fucinosta Rooman läheltä.
Tekniikkaa

Satelliitti painaa 530 kg, josta 28 kg hydratsiiniä satelliitin asennonsäätöön. Sen koko on 95 cm x 95 cm x 240 cm. Se on kolmiakselistabiloitu. Sen sähköteho on 1100 W - satelliitissa on kaksi 4,3 metriä pitkää aurinkopanelia. Satelliitti lähettää Galileon signaaleja L1, E5 ja E6 taajuuksilla, mutta vain kahdella taajuudella kerrallaan.
Aiheesta muualla

ESA:n edistyksellisin navigointisatelliitti laukaistiin viime yönä – ESA Paikallistiedotus Suomi 27.4.2008.
Free Spirit

| Free Spirit Ken Hensley |
| --- | --- | --- |

Studioalbumin tiedot
 Äänitetty : Roundhouse Recording Studios, Lontoo; T.W. Music, Lontoo; Dodgy Demos, Nerkshire
 Julkaistu: 1980
 Tuottaja(t): Ken Hensley
 Tyylilaji: rock
 Kesto: 35.02
 Levy-yhtiö: Bronze Records
Ken Hensleyn muut julkaisut
| Eager to Please 1975 | Free Spirit 1980 | The Best of Ken Hensley 1990 |
Free Spirit on Ken Hensleyn kolmas sooloalbumi vuodelta 1980. Lähdettyään Uriah Heepistä toukokuussa 1980 Hensley alkoi heti nauhoittaa uutta soololevyä muun muassa Ian Paicen ja Kenny Jonesin kanssa. Free Spirit julkaistiin myöhemmin samana vuonna.
Kappaleet

Kaikki kappaleet kirjoittanut Hensley, ellei toisin mainittu.
A-puoli
Inside The Mystery – 4.36 (säv. Williams)
New York – 2.25
The System – 2.35
When – 3.48
No More – 4.36
B-puoli
Brown Eyed Boy – 4.03
Do You Feel Alright – 2.52
Telephone – 3.09
Woman – 3.21
New Routine – 3.28
Singlet

No More / The System (UK)
The System / Inspiration (UK)
Kokoonpano

Ken Hensley – kitara, koskettimet, syntetisaattori, laulu
Mark Clarke – basso (Brown Eyed Boy)
Trevor Bolder – basso (New York ja Telephone)
Denny Ball – basso (Woman ja Inside The Mystery)
Gary Taylor – basso (The System, When ja No More)
Jim Toomey – rummut (Inside The Mystery)
Geoff Allan – rummut (New York, The System, When, No More ja Woman)
Ian Paice – rummut (Brown Eyed Boy)
Kenny Jones – rummut (Telephone)
Für immer jung

| ”Für immer jung” Bushido feat>  Karel Gott |
| --- | --- | --- |

Singlen tiedot
 Albumilta: Heavy Metal Payback
 Julkaistu: 28. marraskuuta 2008
 Formaatti: CD, DVD
 Tuottaja(t): Bizzy Montana
 Tyylilaji: Rap
 Kesto: 03.48
 Levy-yhtiö: ersguterjunge
Listasijoitukset
 Media Control Charts #5 (2008)
Bushido muut singlet
| ”Ching Ching” 2008 | ”Für immer jung” 2008 | ”Kennst du die Stars” 2009 |
Für immer jung on Bushidon viidestoista single ja toinen single Heavy Metal Payback albumilta ja se julkaistiin marraskuussa 2008. Kappaleen sanoittivat Bushido, Bernhard Lloyd, Marian Gold ja Frank Mertens. Vierailevana artistina oli Karel Gott.
Versiot > CD-Single

Für immer jung – 3.48  (Radioversio)
Für immer jung – 4.30  (Instrumenttiversio)
Versiot > CD-Maxi

Für immer jung – 3.48  (Radioversio)
Für immer jung – 4.30  (Albumiversio)
Rolling Stone – 4.00  (Ersguteversio)
Für immer jung – 4.30  (Instrumenttiversio)
Extra: Für immer jung (video)
Listasijoitukset

| Vuosi | Lista | Sijoitus |
| --- | --- | --- |
| 2008 |  Media Control Charts | 5 |
| 2008 |  Ö3 Austria TOP 40 | 15 |
| 2008 |  Hitparade | 70 |
Georges Fleurix

| Mitalit> Maa:  Belgia.Miesten vesipallo. Olympialaiset  | Mitalit> Maa:  Belgia.Miesten vesipallo. Olympialaiset  | Mitalit> Maa:  Belgia.Miesten vesipallo. Olympialaiset  | Maa:  Belgia> Miesten vesipallo. |
| --- | --- | --- | --- |
|  Hopeaa | 1924 Pariisi | joukkuekilpailu |  |
Georges Fleurix (31. elokuuta 1892 – ?) oli belgialainen vesipalloilija. Hän kilpaili vuoden 1924 kesäolympialaisissa Pariisissa ja kuului siellä Belgian miesten hopeaa saaneeseen joukkueeseen.
Garden State

| Garden State |
| --- | --- |

Ohjaaja:  Zach Braff
Käsikirjoittaja:  Zach Braff
Tuottaja:   Pam Abdy  Gary Gilbert  Richard Klubeck  Dan Halsted 
Säveltäjä:   Alexi Murdoch  Chad Fischer 
Kuvaaja:  Lawrence Sher
Leikkaaja:  Myron I. Kerstein
Pääosat:   Zach Braff  Natalie Portman  Peter Sarsgaard  Ian Holm 
Valmistustiedot
Valmistusmaa:  Yhdysvallat
Tuotantoyhtiö:   Fox Searchlight Pictures  Miramax Films  Camelot Films  Double Feature Films 
Levittäjä:  Fox Searchlight Pictures Netflix Disney+
Ensi-ilta:  2003
Kesto:  102 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Garden State on vuonna 2003 ensi-iltansa saanut draamakomediaelokuva, jonka on käsikirjoittanut ja ohjannut Zach Braff. Hän näyttelee lisäksi elokuvan pääosaa. Muissa keskeisissä rooleissa esiintyvät Natalie Portman, Peter Sarsgaard ja Ian Holm.
Elokuvan keskushenkilö on Andrew Largeman (Braff), 26-vuotias näyttelijä-tarjoilija, joka äitinsä kuoltua palaa kotikaupunkiinsa New Jerseyn osavaltiossa. Tarina perustuu Braffin omiin kokemuksiin.
Käännös suomeksi
Gaditano (1860)

| Gaditano |
| --- | --- |

Aluksen vaiheet
Rakentaja:  Cartagena
Laskettu vesille:  1860
Tekniset tiedot
Uppouma:  233 t
Pituus:  38,9 m
Leveys:  6,8 m
Syväys:  2,1 m
Koneteho:  100 ihp
Nopeus:  7 solmua
Aseistus
Aseistus:  1 × MLR 120 mm -tykki 1 × konekivääri
Gaditano oli Espanjan laivaston vuonna 1860 vesillelaskettu puurunkoinen Gaditano-luokan tykkivene.
Valmistus

Alus tilattiin Cartagenasta. Alus laskettiin vesille vuonna 1860.
Palvelus

Kuuban kapinan alkaessa alus oli huonossa kunnossa. Alus poistettiin alusluettelosta 1895 ja se oli pahoin ränsistynyt 1898.
Georges Dubois (yleisurheilija)

O. Georges Dubois (? – 1934) oli ranskalainen yleisurheilija, joka kilpaili 400 metrin aitajuoksussa. Hänen seuransa oli Métropolitain Club Colombes. Dubois kilpaili Lontoon olympialaisissa 1908, joissa hän joutui keskeyttämään alkuerissä eikä päässyt jatkoon.
Georges Dufresne

Georges Joseph-Édouard Dufresne (21. toukokuuta 1894 Nicolet, Québec – 25. kesäkuuta 1973 Montreal, Québec) oli kanadalainen tenori ja radiotuottaja. Hän sai muodollista koulutusta Nicoletin seminaarissa ja asettui Montrealiin, jossa häntä opettivat Rodolphe Mathieu ja Albert Clerk-Jeannotte. Hän vielä jatkoi opintojaan Pariisissa Jean de Reszken, Albert Dumontierin, André Paulet'n ja Jean Fournetzin johdolla. Dufresne palveli ensimmäisessä maailmansodassa.
Dufresne teki debyyttinsä Pariisissa nimellä Dufranne ja esiintyi myös muualla Ranskassa sekä Englannissa ja myöhemmin Yhdysvalloissa. Hän esiintyi vaudevillessa ja tulkitsi oopperaakin muun muassa Manonin, Carmenin ja Faustin pääosissa. Dufresne työskenteli CBC:n tuottajana vuodesta 1942, kunnes jäi eläkkeelle 1967.
Gadna

Gadna (hepr. ‏גדנ"ע‎) on israelilainen sotilaallinen ohjelma, joka valmentaa nuoria heidän pakolliseen asevelvollisuuteensa Israelin puolustusvoimissa tai rajavartiopoliisissa. Nahal-prikaatin ammattisotilaiden johtama ohjelma kestää viikon ja sen suorittaa noin 19 000 nuorta vuosittain. Ohjelmaan osallistuu myös useita ulkomaalaisia.